
Балканска купа по екстремен каяк
Дата:  25.06.2016 г. 

Организатор: “Българско Каяк Общество”

Място: р. Струма – Кресненското дефиле
Категории:

К1 мъже 

К1 жени
К1 юноши и девойки /14+ години/

Дисциплини:

1. Спринт за време (К1),
 Спринтът ще се проведе в един манш.
Класирането в спринта дава точки за крайното класиране.

Максимален брой точки от спринта: 100.


2.Слалом 
Слаломът ще се проведе в два манша, като се отчита време и наказателни точки.  От двата манша се взима резултата на по-доброто спускане. Класирането се извършва като към времето на състезателя се прибавят наказателните точки (1 наказателна точка = 1 сек.). Наказателните точки се дават за:
- докосване на вратичка с тяло или с част от екипировката – 5 т.
- пропускане на вратичка – 50 т.
- преминаване на вратичка с обърната лодка – 50 т.
- преминаване на вратичка в грешна посока – 50 т.

Класирането в слалома дава точки за крайното класиране. Максимален брой точки: 200.


Класиране: К1
Класирането се извършва на база на събраните точки в двете дисциплини.
В случай, че не се съберат поне 3ма състезатели от някоя категория, няма да се проведе състезание за съответната категория
При наличието на малък брой участници организатора си запазва правото да обедини мъжката и женската дисциплина в общо класиране. 

------------------------------------------------------------------------------------------------------------


Програма  на събитието:

24-25.06.2016 - Пристигане и регистриране.

Записване за участие: до 25.06.2016г. – 10ч.

Старт: 10 ч. В района на Кривия Тунел преди Кресненски ханове 
20ч. награждаване на кемпа на Адвенчър нет
Условия за участие:

· Навършени 18 години или декларация от родител.

· Декларация за освобождаване от отговорност.


----------------------------------------------------------------------------------------------------------------


Изисквания към екипировката:


К1 - едноместни ПЛАСТМАСОВИ каяци без ограничения в размерите. Всеки участник използва една и съща лодка за двете дисциплини (спринта и слалома). В противен случай се декласира.


ИЗПОЛЗВАНЕТО НА ЖИЛЕТКИ И КАСКИ Е ЗАДЪЛЖИТЕЛНО ЗА ВСИЧКИ УЧАСТНИЦИ. 

Екипировката на участниците трябва да отговаря на общоприетите стандарти за качество при спортове в бързи води.
Организаторите си запазват правото да обявят дадена спасителна екипировка за НЕГОДНА. В такъв случай организаторите осигуряват нужната на екипировка, отговаряща на техните изисквания.


Трасе:

Степента му на трудност ще е 3-та категория според международната категоризация с дължина около 300 м. Осигурени са спасителни и медицински екипи по време на сътезателните дисциплини.  Препятствията са слаломни вратички с широчина 2,5 м. 
Такса участие и записване: 

Записването става в електронен вид на сайта http://whitewater-bg.org/information/struma-event : При невъзможност или липса на достъп до Интернет може да се записва участие на място, като е желателно да се уведоми предварително ръководството на събитието. 

Таксата за участие е 10 лв.  

Таксата не важи за деца под 18 г. 

Организаторите си запазват правото да отстраняват участници по тяхна преценка.  

Организация по време на събитието:

Поради затруднения достъп и опасност от предизвикване на ПТП препоръчваме всеки от участниците да използва транспорта, който е осигурен от организаторите. Движението на лични МПС-та на участници и гости в района на състезанието е нежелателено. 

Всички записали се за участие трябва да предоставят сутринта в събота, 25.06.2016г., екипировката си на старта на слаломното трасе при кривия тунел  
Ръководство на събитието:

Васил Флоров – Директор трасе 

Димитър Манев (Манчо) – Директор състезание и координатор

Валентин Цеков – Координатор “Състезатели”

За въпроси и контакти – info@bko.bg или моб. 0888 995 995 – Димитър Манев
